Diari Oficial de la Generalitat Valenciana


Sumari del DOGV 5511, del 14-05-2007 (2007/5480)

RESOLUCIÓ de 30 de març de 2007, de la Direcció General de Qualitat Ambiental, per la qual s'atorga a l'empresa Ferro Spain, SA, l'autorització ambiental integrada per a la fabricació de frites, esmalts i composicions ceràmiques al terme municipal de Nules (Castelló).
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5511

Data del DOGV
:   14-05-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/5480


Data del document
:   30-03-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Nules
    * edifici industrial
    * empresa privada
    * ceràmica

Vistos els documents que es troben en poder de l'expedient 009/05 IPPC, instruït a instàncies de l'empresa Ferro Spain, SA., a fi d'obtenir l'autorització ambiental integrada per a una fàbrica de frites, esmalts i composicions ceràmiques s'emet aquesta resolució de conformitat amb els següents,  
Antecedents de fet  
Primer. Amb data 14 de febrer de 2005, Pedro J. Hausdorff en representació de l'empresa Ferro Spain, SA., amb CIF C-38.641.499, presenta en la conselleria de Territori i Habitatge, sol·licitud d'autorització ambiental integrada per a una indústria de fabricació de frites, esmalts i composicions ceràmiques ubicada a la carretera nacional 340, quilòmetre 954, polígon industrial Via Augusta, de Nules (Castelló), i que es detalla en l'annex I.  
A la sol·licitud s'acompanya l'informe urbanístic favorable emés per l'Ajuntament de Nules amb data 24 de novembre de 2004.  
Segon. Una vegada admesa a tràmit la sol·licitud, la conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que informen sobre la idoneïtat de la documentació que acompanya la sol·licitud.  
Tercer. Amb dates 3 de maig, 24 de maig i 10 de juny de 2005, la conselleria de Territori i Habitatge requereix nova documentació a l'empresa, i es presenta amb dates 20 de maig, 22 de juny i 7 juliol de 2005, respectivament.  
Quart. Amb data 12 de juliol de 2005 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, publicant anunci en el Diari Oficial de la Generalitat (DOGV núm. 5047).  
Durant aquest no es presenten al·legacions al projecte en aquesta conselleria ni en l'Ajuntament de Nules, i consta en l'expedient certificat de la informació pública.  
Cinqué. Transcorregut el termini d'informació pública, amb data 7 de setembre de 2005 se sol·licita nou informe totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Sisé. Amb data 3 d'octubre de 2005 l'Ajuntament de Nules emet un informe favorable.  
Així mateix, s'han incorporat a l'expedient els informes del Servei de Residus Industrials i del Servei de Protecció de l'Ambient Atmosfèric.  
Seté. Posteriorment amb data 1 de març de 2006, es requereix a l'empresa documentació complementària aclaridora, la qual es presenta amb data 4 d'abril de 2006.  
Vuité. Segons el que disposa l'article 19 de la Llei 16/2002, la Confederació Hidrogràfica del Xúquer emet un informe amb data 29 de setembre de 2006 emet un informe favorable respecte a l'abocament zero de les aigües residuals, domèstiques i industrials i condicionat a la comprovació de la connexió de la xarxa de sanitàries i pluvials al col·lector del polígon.  
Nové. Amb data 31 de gener de 2007 la Direcció General de Gestió del Medi Natural emet la declaració d'impacte ambiental, en la qual estima acceptable, només a l'efecte ambiental, el projecte per a l'obtenció de l'autorització ambiental integrada i l'estudi d'impacte RESOLUCIÓ de 30 de març de 2007, de la Direcció General de Qualitat Ambiental, per la qual s'atorga a l'empresa Ferro Spain, SA, l'autorització ambiental integrada per a la fabricació de frites, esmalts i composicions ceràmiques al terme municipal de Nules (Castelló). [2007/5480]Conselleria de Territori i Habitatgeambiental, sempre que es complisquen les condicions que s'adjunten en l'annex II d'aquesta autorització.  
Deu. Amb data 26 de març de 2007 es realitza el tràmit d'audiència a l'interessat sense haver presentat observacions a la proposta de resolució.  
Als anteriors fets s'apliquen els següents,  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex I d'aquesta llei estan subjectes a autorització ambiental integrada.  
La instal·lació de referència està inclosa en l'epígraf 3.3 de l'annex I de la Llei 16/2002.   
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la conselleria de Territori i Habitatge, d'acord amb l'article 3.H de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.   
D'altra banda, de conformitat amb l'article 15 del Decret 137/2006, de 29 de setembre, del Consell, pel que s'aprova el Reglament orgànic i funcional de la conselleria de Territori i Habitatge, i la seua Ordre de desenvolupament de 15 de febrer del 2007, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist quant antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la conselleria Territori i Habitatge, resolc:  
Primer  
Concedir a Ferro Spain, SA., l'autorització ambiental integrada per a la indústria de fabricació de frites, esmalts i composicions ceràmiques, situada en la carretera Nacional 340, quilòmetre 954, polígon industrial Via Augusta, de Nules (Castelló), d'acord amb el Projecte de sol·licitud d'autorització ambiental integrada, de gener del 2005, i subscrit per Fernando Bernal Roures, quedant inscrita en el Registre General d'Instal·lacions IPPC de la Comunitat Valenciana amb el número 066-07/AAI/CV, condicionada al compliment dels requisits següents:  
1. Valors límit d'emissió  
1.1. Atmosfera  
1.1.1. Emissions canalitzades  
S'inclouen en aquesta autorització els focus d'emissió següents:  
\* \* \* \* \*  
Els valors límit d'emissió de contaminants provinents de forns de fusió seran els següents:  
  
Quant a valors límit d'emissió de contaminants provinents d'altres focus, es complirà:  
  
La periodicitat mínima de control de les emissions en els focus canalitzats, per entitat col·laboradora en matèria de qualitat ambiental en cada focus serà la següent, segons el cabal emés:  
  
Es durà a terme un autocontrol de les emissions de partícules, NOx, SO2, clorurs, fluorurs i metalls, amb una freqüència almenys anual, en els focus provinents dels forns de fusió de frites.  
1.1.3. Emissions sonores  
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica, o en l'ordenança municipal corresponent, en cas de ser més restrictius.  
En particular, els límits sonors establits en la Llei 7/2002 per a zones d'ús industrial són:  
Diürn Nocturn  
70 dB(A) 60 dB(A)  
1.2. Aigües  
1.2.1. Aigües residuals industrials  
La documentació aportada justifica i defineix la inexistència d'abocament d'aigües residuals industrials a domini públic hidràulic (abocament zero).  
Abans de la posada en marxa de la nova estació depuradora d'aigües residuals industrials, haurà d'aportar certificat emés per l'Ajuntament de Nules d'acceptació i connexió d'aquests abocaments a la xarxa de clavegueram municipal.  
1.2.2. Aigües residuals sanitàries i pluvials  
Aboquen a la xarxa municipal de sanejament, i presenten certificat emés per l'Ajuntament de Nules d'acceptació i connexió dels abocaments a la xarxa de clavegueram municipal, indicant que la connexió es va realitzar amb data 4 de setembre del 2006.  
2. Protecció del sòl i de les aigües subterrànies  
Queda prohibit l'abocament a llit, sòl o subsòl que puga deteriorar la qualitat de les aigües sense tenir l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la llista d'activitats potencialment contaminants del sòl i els criteris i estàndards per a la declaració de sòls contaminats.  
3. Procediments i mètodes de gestió de residus  
3.1. Producció de residus  
L'activitat està subjecta als requisits establits en la Llei 10/1998, de 21 d'abril, de residus i la Llei 10/2000, de 12 de desembre, de residus de la Comunitat Valenciana, i al Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.   
S'autoritza la producció dels residus perillosos següents, sempre que la seua capacitat de generació anual siga de l'ordre de magnitud de què a continuació es detalla i la producció de frites en les instal·lacions del centre productiu detallat en l'annex I siga de l'ordre de 61.262 t/any.  
  
\* \* \* \* \*  
El mencionat centre productiu queda inscrit en el Registre General de Productors Autoritzats de Residus de la Comunitat Valenciana amb el número de referència 313/P/RTP/CV, conforme estableix l'article 46 de la Llei 10/2000, de 12 de desembre, de residus de la Comunitat Valenciana, i que haurà de figurar en els documents de control i seguiment i la resta de documentació que ho requerisca.  
Els residus no perillosos s'hauran de lliurar a un gestor autoritzat per a aquesta activitat, tal com consta en el projecte.  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments.  
4.1. Control d'emissions atmosfèriques  
La freqüència dels mesuraments de les emissions serà la indicada en l'apartat 1.1 d'aquesta autorització.  
4.1.1. Control de l'emissió de partícules per font difuses  
L'emmagatzemament i manipulació de materials pulverulents es realitzarà en les condicions següents:  
a) Instal·lacions d'emmagatzemament tancades.  
b) Aspiració i espolsada de totes les instal·lacions de càrrega de frites.  
c) Tancament i espolsada de tots els sistemes de transport de matèries primeres pulverulentes en les fàbriques (cintes transportadores, catúfols, etc.).  
4.1.2. Control de l'emissió de contaminants per focus canalitzats.  
Abans del 28 de febrer de cada any haurà de notificar a la Direcció General de Qualitat Ambiental les dades sobre les emissions a l'aire de la instal·lació relatius a l'any anterior, mitjançant el Registre d'Emissions i Fonts Contaminants (EPER), d'acord amb l'article 3 de l'Ordre de 31 de gener de 2007, de la conselleria de Territori i Habitatge, per la que s'estableix el procediment per a la comunicació de dades sobre emissions per part dels titulars d'instal·lacions sotmeses a l'annex 1 de la Llei 2/2006, de 5 de maig, de prevenció de la contaminació i qualitat ambiental, l'article 8.3 de la Llei 16/2002 i la Decisió 2000/479/CE, de 17 de juliol de 2000.  
5.6.9.9. Sistemes de depuració de partícules  
Hauran de disposar de sistemes correctors de depuració de l'emissió a l'atmosfera, com a mínim, els focus que evacuen corrents de gasos provinents d'aspiracions de material pulverulent i forns de fusió de frites.  
S'assegurarà el funcionament correcte dels sistemes correctors dels focus que evacuen corrents de gasos provinents dels forns de fusió de frites mitjançant el control i el registre en continu de, almenys, un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i calibratge d'aquest paràmetre haurà de ser verificat per entitats col·laboradores de l'administració en matèria de qualitat ambiental i estar a disposició de la conselleria de Territori i Habitatge.  
2.8.6.9. Condicions de presa de mostres i expressió de resultats  
a) Punts de presa de mostra: Els focus canalitzats, hauran de tenir la situació, la disposició, la dimensió i els accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua altura no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que, a una distància equivalent a deu vegades l'altura del punt d'abocament d'un focus, no existisquen altres estructures d'altura superior a la del propi focus menys dos metres que produïsquen un apantallament que dificulte la dispersió, justificant tècnicament la influència de l'efecte down-wash (turbulència o esclat).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures es realitzaran en condicions normals d'operació de les instal·lacions, registrant els paràmetres que les determinen, i cobriran totes les diferents tipologies o grups de productes que es fabriquen en cada instal·lació.  
d) Les concentracions mesures sempre estaran referides a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 15% de O2.  
e) Les mesures de fluor es realitzaran amb sondes de teflo o material teflonat.  
4.2. Control d'abocaments  
Abans del 28 de febrer de cada any haurà de notificar a la Direcció General de Qualitat Ambiental les dades sobre les emissions a l'aigua de la instal·lació relatius a l'any anterior, mitjançant el Registre d'Emissions i Fonts Contaminants (EPER), d'acord amb l'article 3 de l'Ordre de 31 de gener del 2007, de la conselleria de Territori i Habitatge, per la que s'estableix el procediment per a la comunicació de dades sobre emissions per part dels titulars d'instal·lacions sotmeses a l'annex 1 de la Llei 2/2006, de 5 de maig, de prevenció de la contaminació i qualitat ambiental, l'article 8.3 de la Llei 16/2002 i la Decisió 2000/479/CE, de 17 de juliol del 2000.  
4.3. Control de residus  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la seua destinació final siga la valoració, i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en lloc cobert, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, s'haurà de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, comporte augment de la seua perillositat o dificulte la seua gestió.  
S'haurà de comptar amb l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà segons la naturalesa del vessament.  
L'envasament i etiquetatge dels residus serà d'acord amb el que s'ha exposat en els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat, com també el número de document de control i seguiment utilitzat, si és el cas, i el gestor a qui es lliura el residu.  
Entregarà els residus perillosos a gestors que disposen de la corresponent autorització administrativa per a la gestió d'aquests residus.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General de Qualitat Ambiental.  
Així mateix haurà d'emplenar la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta declaració s'especificarà l'origen i quantitat dels residus produïts, la destinació donada a cadascun d'ells i la relació de què es troben emmagatzemats temporalment, com també les incidències rellevants que s'hagen pogut produir, tot això relatiu a l'any objecte de la declaració.  
4.4. Control de sorolls  
Respecte al nivell de sorolls transmesos a l'exterior, haurà de complir-se el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica.   
Cada cinc anys s'haurà de realitzar una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Aquesta auditoria haurà de ser realitzada per una entitat col·laboradora en matèria de contaminació acústica, d'acord amb el que estableix el Decret 229/2004, de 15 d'octubre, del Consell de la Generalitat, pel que s'estableixen les funcions de les entitats col·laboradores en matèria de qualitat ambiental i es crea i regula el seu registre.  
Se'ls concedeix un termini de sis mesos, a partir de la concessió de l'autorització ambiental integrada, perquè presenten l'informe de l'última auditoria acústica realitzada.  
El titular haurà de disposar del Llibre de Control, que estarà constituït pels certificats dels resultats obtinguts de les auditories acústiques, i dels informes complets d'aquestes.  
5. Mesures que s'han d'adoptar en situacions diferents de les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat pel que fa al funcionament de les instal·lacions.  
Així mateix, quan es determine el cessament de l'activitat, es procedirà al desmantellament de les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar aquesta activitat i no es produïsca cap dany sobre el sòl i el seu entorn.  
6. Declaració d'impacte ambiental  
Es compliran les condicions establides en la declaració d'impacte ambiental emesa per la Direcció General de Gestió del Medi Natural de data 14 de juliol, que s'adjunta en l'annex II d'aquesta resolució.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
Haurà de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desenvolupa el Reglament per al desenvolupament de l'esmentada llei.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Es compliran totes les disposicions aplicables per a garantir la seguretat, la salut de les persones i el medi ambient.  
Es comprovarà en el control inicial que s'han realitzat les mesures previstes en el projecte.  
Segon  
L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General de Qualitat Ambiental a l'efecte del reconeixement corresponent, i es presentarà prèviament un certificat, emés per un tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisi i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, com també aquells altres certificats previstos en les disposicions que s'hagen integrat.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució. Es realitzarà a la posada en marxa de les instal·lacions i per personal de la Direcció General de Qualitat Ambiental.  
Cinqué  
L'Administració deixarà sense efecte aquesta resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté  
En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària Autonòmica de Territori i Medi Ambient de la conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 30 de març de 2007.- El director general de Qualitat Ambiental: Jorge Lamparero Lázaro.  
ANNEX I  
Descripció del projecte  
Ferro Spain SA és una empresa que elabora bàsicament frites i esmalts ceràmics per a les fàbriques de paviment i revestiment ceràmic. En aquesta planta de Nules es realitzarà una ampliació de les seues instal·lacions, consistent en el muntatge d'uns filtres de mànegues de depuració de gasos de forns de fusió de frites, com també una ampliació de la capacitat productiva consistent en la instal·lació de nous molins i mescladores en les operacions de mòlta.  
Posteriorment, està prevista una modernització i ampliació de la planta de tractament d'aigües residuals, com també la instal·lació d'una xarxa de recollida d'aigües pluvials per a la seua descàrrega al col·lector municipal i una ampliació de la capacitat productiva consistent en una nova granuladora i una nova ensacadora automàtica.  
La capacitat de producció és de 56.618,3 t/any, i s'arriba a 61.262 t/any amb l'ampliació projectada.  
  
\* \* \* \* \*  
  
El procés de fritatge consisteix en una dosificació i mescla de matèries primeres, seguides per una fusió a elevades temperatures, refrigeració mitjançant aigua a fi d'aconseguir l'estat sòlid final i posteriorment assecament en els assecadors de frites.  
Actualment hi ha una instal·lació de depuració de fums via seca, filtres de mànegues i recuperació de calor. S'hi instal·laran tres filtres nous addicionals per a la depuració dels gasos de combustió dels forns, realitzant-se una reestructuració de la instal·lació actual de filtració per a adequar-la a la nova situació.  
Els esmalts són composicions mòltes, formades per un 60% aproximat de frites i un 40% de matèries primeres. D'acord amb formulacions preestablides s'addicionen matèries primeres que escaiguen i es mesclen amb la frita corresponent a la fórmula que s'ha de fabricar. El producte obtingut és destinat a venda directa o sotmés a la fase de molturació i assecament.  
L'elaboració de frita granulada és una secció independent del procés, per a obtenir un producte de gran utilitat en les línies d'esmaltació per via seca. La composició d'aquest producte és bàsicament la mateixa que la dels esmalts de frites amb l'addició d'additius específics.  
La línia d'aigua de fritada, que s'utilitza per a refrigerar la frita a l'eixida dels forns de fusió, forma un circuit tancat, no sent focus generador d'aigua residual industrial.  
Les aigües residuals industrials són emmagatzemades i retirades per gestors autoritzats.  
No obstant això, l'empresa té previst instal·lar una depuradora per a tractar les aigües residuals industrials, i conduir-les fins al col·lector municipal. Quan aquesta depuradora es pose en funcionament, gràcies a la seua línia de tractament del bor mitjançant intercanvi iònic selectiu, part d'aquesta aigua depurada serà destinada a la neteja dels molins, aconseguint així reduir el consum d'aigua.  
Les aigües residuals domèstiques i pluvials estan connectades al col·lector municipal mitjançant dos col·lectors independents, un per a aigües domèstiques i industrials i un altre per a pluvials.  
La pols ceràmica arreplegada en els filtres d'aspiració i dels productes obtinguts no conformes, són reincorporats al procés productiu, minimitzant la producció de residus.  
ANNEX II  
Condicions de la declaració d'impacte ambiental  
1. Les aigües residuals industrials es destinaran a emmagatzemament temporal en depòsit per a la posterior cessió a un gestor autoritzat. Una vegada finalitzada la construcció de la depuradora d'aigües residuals industrials (EDAR) projectada, inclosa com a mesura correctora en l'estudi d'impacte ambiental, es tramitarà el permís de connexió al clavegueram municipal per a l'abocament d'aquestes aigües industrials depurades.  
2. Compliment dels nivells acústics exigits per la Llei 7/2002, de 3 de desembre, de la Generalitat Valenciana, de protecció contra la contaminació acústica.  
3. S'haurà de portar registre documental del programa de vigilància ambiental proposat en l'estudi d'impacte ambiental que permeta verificar el seguiment i compliment d'aquest.  
4. Qualsevol modificació o ampliació del projecte presentat, com també si es detecta algun impacte ambiental no previst en l'estudi d'impacte ambiental, hauran de ser comunicats a la Secretaria Autonòmica de Territori i Medi Ambient, la qual establirà, si escau, l'aplicació de nous condicionants.